Cyperus rotundus

Cyperus rotundus er en flerårig urt i starrfamilien.

Den har jordstengler med avlange knoller. Stråene er 15–90 cm høye, trekantede i tverrsnitt og vokser som regel enkeltvis. Bladene er grunnstilte og like lange som eller kortere enn strået. De er blågrønne, flate og 2–5 mm brede. Blomsterstanden består av 3–10 aks som er samlet i et hode. Småaksene har en karakteristisk rødbrun farge. Ved basis av blomsterstanden sitter 2 eller 3 lange høyblad. 

Denne planten forekommer naturlig i hele Afrika, Sør-Europa, tropiske til varmt tempererte deler av Asia, og Australia. Den er innført med menneskelig hjelp til varme deler av Amerika. Cyperus rotundus kan vokse i alle jordtyper, på tørre og fuktige steder, og i basisk eller sur jord. Den tåler derimot ikke skygge, kulde eller mye salt i jorda.

Cyperus rotundus sprer seg svært raskt og tåler de fleste plantevernmidler. Den er derfor en fryktet invaderende art i både dyrket mark og naturlig vegetasjon. Holm et al. publiserte i 1977 en liste over ugrasarter der Cyperus rotundus rangeres som verdens verste ugras på grunn av de store avlingstapene den forårsaker. Knollene er spiselige, men smaker ikke særlig godt. I Kina og India blir knollene brukt i tradisjonell medisin.

Galleri

Litteratur

Eksterne lenker 
 

Halvgrasfamilien
Planter formelt beskrevet av Carl von Linné
Planter formelt beskrevet i 1753
Tradisjonell kinesisk medisin